# Justo Gallego Martínez

Justo Gallego Martínez (Mejorada del Campo, Madrid, 20 de setembre de 1925 - 28 de novembre de 2021) fou un pagès espanyol que construí la seva pròpia catedral al seu poble natal.

## Biografia

Fill de pagesos amb uns terrenys, va ingressar als 27 anys (el 1952 o 53) al convent cistercenc de clausura de Santa María de Huerta, a la Província de Sòria, però va haver d'abandonar-lo sense arribar a fer els vots uns vuit anys més tard, quan va contreure tuberculosi i el van expulsar per evitar al contagi. Va estar guarint-se un any, va tornar al convent, però els altres monjos el miraven amb recel i va haver d'abandonar-lo per sempre. En aquell moment, va fer un vot a la Verge del Pilar que si es curava, construiria una catedral al seu honor, i heus aquí l'origen de tot plegat, és a dir, l'obra a què ha dedicat tota la seva vida a partir d'aquell moment.

## La catedral d'en Justo

En Just, que no és arquitecte, començà a construir la seva catedral el 1961, 62 o 63 amb les seves pròpies mans, en uns terrenys que havia heretat dels seus pares, sense el suport de l'Església catòlica. Justifica la seva catedral en la fe que té en Crist i la dedica a «la nostra Senyora del Pilar, Mare de Déu». La cúpula té 35 o 40 metres d'alçada, però les torres podrien arribar a superar-la, i l'edifici ocupa una parcel·la de més de 4.700 metres quadrats, i té una superfície construïda d'uns 8.000 m².
Ho ha fet gairebé tot sol, amb una mica d'ajuda dels seus sis nebots i de voluntaris eventuals. De vegades ha contractat els serveis d'especialistes amb els seus propis diners. Finança el seu treball llogant o venent terrenys heretats i amb donacions que rep de tant en quant. Durant els últims 20 anys (a 2020), també ha tingut l'ajuda d'un amic i assistent, n'Ángel López.
No hi ha plans ni projecte de l'obra, ja que en Justo Gallego diu tenir-ho «tot al cap». Tampoc té coneixements especialitzats en obra ni arquitectura, fins i tot va haver d'abandonar els seus estudis primaris a causa de la guerra civil espanyola. Segons explica el propi Just als visitants que s'apropen a contemplar la seva obra, va obtenir els coneixements necessaris a través de llibres sobre catedrals i castells.
La major part dels materials de construcció que utilitza són reciclats. Usa tant objectes de la vida diària com materials rebutjats per les constructores i per una fàbrica de maons propera. Per fer les columnes va utilitzar com a motlles uns bidons de gasolina vells, i una roda de bicicleta fa de politja.
La seva obra el va portar a protagonitzar el 2005 un anunci publicitari de televisió per a la marca de beguda Aquarius. Va cobrar 36.000 euros per cedir la catedral durant tres dies de rodatge i per participar-hi. El 2006, fotografies de la seva obra van formar part de l'exposició "On-Site: New Architecture in Spain", al Museu d'Art Modern de Nova York (MoMA).
Actualment, Gallego viu amb la germana a prop de la seva catedral.
El seu lema és «servir primer a Déu, després al proïsme, i finalment a mi mateix» i per això va començar una catedral sense més coneixements que els llegits en llibres antics, molts d'ells en llatí.
El 2006, Gallego va assegurar que prop de 2.000 persones van cada estiu a visitar la catedral, i són molts els estudiants, sobretot estrangers, que l'ajuden en aquesta època.

## Documentals

* 2001: Die Baustelle des Herrn / Le Chantier de Dieu, documental (26 minuts) de Peter Moers i Jörg Daniel Hissen, Medientkontor, 360 Geo Reportage / Arte TV, 2001.
* 2006: Discovery Channel Llatinoamèrica, en la seva secció «Moments Discovery» entre comercials, emetia durant l'any 2006 un documental d'aproximadament tres minuts, on Don Just explica les visions en la seva catedral i esmenta la seva poca experiència amb l'enginyeria o l'arquitectura, exposant la seva fe com a motor del projecte, (castellà).
* 2009: The Madman and the Cathedral / El loco de la catedral, documental britànic-espanyol de James Rogan (20 minuts), 2009 (castellà), explicacions escrites i subtítols en anglès.
* 2009: Catedral, documental d' Aliocha Allard i d'Alessio Rigo de Righi (20 minuts), (castellà), explicacions escrites i subtítols en anglès (Regne Unit o França o Itàlia/França/Espanya). Ha guanyat diversos premis.
* 2016: Ser Justo. La catedral de todos, documental (26:19 minuts), canal RT, canal de Rússia en castellà, 2016 (castellà).
* 2020: Pan Seco Arxivat 2022-01-23 a Wayback Machine., documental (España, 2020). Direcció: Román Cadafalch y Cadhla Kennedy. Durada: 74 min. Disponible a la plataforma Filmin (castellà sense subtítols a 2024)
* 2021: Las tentaciones de Justo (RTVE, 1'05"), dirigida per Miryam Pedrero Aristizábal i Diego Herrero. (castellà sense subtítols a 2024)
* 2022: The Cathedral / Katedra dirigit per Denis Dobrovoda, Kolsa Films, Eslovàquia (1'14", o 87") (castellà amb subtítols en anglès) - rep diversos premis i acceptat a un bon nombre de festivals.

## Referències

* 1 2 3 4 "Justo Gallego, el loco de la catedral", Rogelio Manzano Rozas, Revista Solana, núm. 72 (castellà). [Accedit el 17 d'agost 2020].
* 1 2 3 "Dios es mi arquitecto. Justo Gallego, el hombre que construye una catedral con sus propias manos, cumple 90 años", Toño Angulo Daneri, El Estado Mental, 29 desembre 2015 (castellà). [Accedit el 17 d'agost 2020].
* 1 2 "Justo Gallego Martínez", de Francisco Glez-Riancho Colongues, Cantabria Liberal, 19-04-2020 (castellà). [Accedit el 17 d'agost 2020].
* 1 2 3 "La catedral de Justo Gallego" a Madrid 360°, 16-06-2019 (castellà). [Accedit el 17 d'agost 2020].
* 1 2 3 La bellesa del fracàs. El fracàs de la bellesa, catàleg exposició Fundació Miró, maig-octubre del 2004, a cura de Harald Szeeman i Victòria Izquierdo Brichs, Fundació Miró i Edicions de l'Eixample, Barcelona, 2004, p. 198-99, (català) (castellà) (anglès), en ocasió del Fòrum 2004.
* ↑ "El misterio en la Catedral de Justo", Sergio Tierno, Un libro del mundo, 18-12-2019 (castellà). [Accedit el 17 d'agost 2020].
* ↑ L'anunci d'Aquarius, 2005 (castellà)
* ↑ "On-Site: New Architecture in Spain", al Museu d'Art Modern de Nova York (MoMA) (anglès). [Accedit el 17 d'agost 2020].
* ↑ "La catedral de Justo, en peligro: piden proteger un inmenso templo construido con chatarra. El pleno de Mejorada del Campo aprueba por unanimidad iniciar los trámites para que la Comunidad de Madrid declare la construcción Bien de Interés Cultural", Aitor Santos Moya, ABC Madrid, 4-02-2018 (castellà). [Accedit el 17 d'agost 2020].
* ↑ "La insólita catedral de Mejorada del Campo", Carlos Osorio, Caminando por Madrid, 21-07-2020 (castellà). [Accedit el 17 d'agost 2020].
* 1 2 "Puertas para la catedral de Justo Gallego en Mejorada del Campo", Inés Zabalza, El Mundo, 4-07-2006 (castellà). [Accedit el 17 d'agost 2020].
* ↑ Dei Baustelle des Hernn, Geo Reportage (alemany). [Accedit el 17 d'agost 2020].
* ↑ Le Chantier de Dieu, Geo Reportage, Prime Video (francès). [Accedit el 17 d'agost 2020].
* ↑ Fitxa del documental a IMDb (anglès). [Accedit el 17 d'agost 2020].
* ↑ "The Madman and the Cathedral", pàgina oficial (anglès) (castellà). [Accedit el 17 d'agost 2020].
* ↑ Fitxa de Catedral a l'IMDb (anglès). [Accedit el 17 d'agost 2020].
* ↑ «Catedral» (en francès). Film-documentaire.fr. [Consulta: 14 desembre 2024].
* ↑ «Catedral». Culture Unplugged. Documentary Film makers & Film Productions. Watch Documentaries Online. [Consulta: 14 desembre 2024].
* 1 2 «Catedral» (en italià). CinemaItaliano.info - Tutto il nuovo cinema italiano lo trovi qui. [Consulta: 14 desembre 2024].
* ↑ «Las tentaciones de Justo (2021)» (en castellà). [Consulta: 14 desembre 2024].
* ↑ «The Cathedral» (en anglès). Cineuropa Database. [Consulta: 14 desembre 2024].
* ↑ «The Cathedral» (en anglès). Journeyman Pictures / Journeyman TV. [Consulta: 14 desembre 2024].

## Vegeu també

* Catedral de Justo
* Arquitectura popular
* Art marginal

## Enllaços externs

* "El Justo segueix el seu somni", Agricultura Mental, blog personal del periodista i escriptor Oscar Ramírez Dolcet, 7-03-2017.
* Catedral (20 minuts), documental de Aliocha i d'Alessio Rigo de Righi (castellà)
* Pàgina web sobre el documental "El boig de la Catedral, dirigit per James Rogan. (castellà)
* La Catedral de Justo (castellà), l'ONG Mensajeros de la Paz, que continuen l'obra.
* ↑ «Catedral de Justo» (en castellà). Es Madrid. [Consulta: 14 desembre 2024].